Mühlacker

**Mihlacker** (amtl. *Mühlacker*) isch e Stadt im Nordweschte vu Bade-Wirttebärg rund 12 km nordeschtli vu Pforze. Si isch di grescht Stadt vum Enzchreis un bildet e Mittelzäntrum fir d Umlandgmeine. Syt em 1. Jänner 1973 isch Mihlacker e Großi Chreisstadt. Dervor het Mihlacker zum Landchreis Vaehinge ghert.

Mit dr Gmei Etise het d Stadt Mihlacker e Verwaltigsgmeinschaft veryybart.

## Geografii
S Gebiet vo Mihlacker isch bregt dur d Enz, eme linke Näbefluss vum Necker. D Enz chunnt vu Sidweschte här bi Enzberg in s Stadtgebiet. Dr Stadtdeil Enzberg lyt links vu dr Enz uf em Hechezug, wu d Chränze isch vum Enzdal. No Enzberg fließt d Enz in eme wyte Rächtsrank. In däm Rank lyt Dirrmenz uf dr rächte Enzsyte. Nerdli uf dr Syte wysewy lyt d Chärnstadt vu Mihlacker in eme flache Sytedal. Do din verauft au d Yysenbahn un lyt au dr Bahnhof Mihlacker. Im Oschte vu Dirrmenz versperrt dr Hechezug mit dr Burgruine Leffelstelz dr Enz dr Wäg wyter no Oschte, wäge däm macht si do ne Rank Richtig Side.

Hinter em Ort vu Dirrmenz chehrt d Enz dr Lauf wider no Oschte un chunnt dertno bal zum Stadtdeil Lomersche. Vor em Stadtdeil Mihlhause macht d Enz derno zwe wyti Ränk un verlosst s Stadtgebiet vu Mihlacker derno hinter Mihlhause noch eme änge Flusslätsch. Derwylscht s Enzdal im Side ender schlän bis uf 380 Meter uffe goht, isch dr Ibergang im Norde zmeischt seli gääch. Do het s au gueti Lage fir Räbe.

Dr Baan bstoht us 48,2 % Landwirtschaftsflechi, 29,2 % Wald, 19,8 % Sidligsflechi un 2,8 % sunschtiger Flechi.

### Nochbergmeine
Die Stedt un Gmeine gränze an d Stadt Mihlacker (im Uhrzeigersinn vu Oschte uus): Vaehinge un Eberdenge (beidi Landchreis Ludisburg) un Wiernsche, Niefere-Eschelbronn, Kiselbronn, Elbronn-Dirrn, Etise, Maulbronn un Illenge (alli Enzchreis).

### Stadtgliderig
D Stadt Mihlacker bstoht us dr Chärnstadt Mihlacker mit Dirrmenz un dr Stadtdeil Enzberg, Großglattbach, Lienzenge, Lomersche un Mihlhause. Di einzelne Stadtdeil hän kei eigeni Verdrättig wie zem Byschpel e Ortschaftsrot. Yygfiert wore isch nume di sognännt uuächt Deilortswahl.

Näbe däne Stadtdeil wäre no seperat glägeni Wohnblätz mit eigene Nämme unterschide, wie zem Byschpel Sengach, Senderhang oder Haseberghof. Derzue git s zem Deil Wohngebiet mit eigene Nämme, wu aber zmeischt kei feschtgleiti Gränze hän. Doderzue ghere zem Byschpel Eckeweiher oder Heidewäldle.

### Ruumblanig
Mihlacker bildet e Mittelzäntrum in dr Region Nordschwarzwald, wu Pforze s Oberzäntrum dervu isch. Zum Mittelberaich Mihlacker ghere näbe dr Stadt Mihlacker no d Stedt un Gmeine no d Gmeine Etise, Illenge, Knittlenge, Maulbronn un Sternefels, bi dr Stadt Knittlenge git s Verflächtige mit em Nochermittelzäntrum Brette (Region Mittlere Oberryy).


Datei:Ortsansicht Mühlacker.jpg|Mihlacker vu Side här
Datei:Mühlacker - Pauluskirche - Westseite - 2005-07-22.jpg|Di evangelisch Paulus-Chilche
Datei:Mühlacker - Herz-Jesu-Kirche - Ostseite - 2005-07-22.jpg|Di katholisch Herz-Jesu-Chilche
Datei:MühlackerMühlhausen.jpg|Mihlhause
Dürrmenz Löffelstelz.jpg|Felsawand, Radiosendr ond Burgruin


## Gschicht
Mihlacker isch zum erschte Mol gnännt wore anne 1292, Dürrmenz anne 779 as *Turmenz*, Enzberg anne 1100.

Lang war bloß Dürrmenz wichdig, ersch beim Eisebahbau isch dr Bahhof noch Mihlacker komma ond d Siedlong do na gwachsa.

1699 hod ma 500 Waldenser en Dürrmenz agsiedlad, se händ d Kirch St. Peter lenks vo dr Enz kriegt, ondrhalb vo Lefflstelz. D Kirch St. Andreas em Ort rechts vo dr Enz isch lutherisch blieba.

## Verwaltig
Mihlacker het mit dr Gmai Aitsa e Verwaltigsgmaischaft veryybart.

Dr Oberburgermaischter vu Mihlacker isch dr Frank Schneider.

### Wahla
Ergebnis vu dr Landdagswahle syt 2006: 

1 2006: WASG, syt 2011: Die Linke

## Dialäkt
Dr Dialäkt vu Mihlacker ghert zum schwäbisch-sidfränkische Ibergangsbiet.

## Literatur
* Erich Keyser (Hrsg.): *Württembergisches Städtebuch*, Kohlhammer, Stuttgart 1962, (*Deutsches Städtebuch*, Band 4,2).
* Karl Knöller (Hrsg.): *Unser Dürrmenz-Mühlacker: Ein Ortsbuch für Haus und Schule *, Elser, Dürrmenz-Mühlacker 1928.
* Bernd Burkhardt: *Eine Stadt wird braun. Die nationalsozialistische Machtergreifung in der schwäbischen Provinz*, Hofmann und Campe, Hamburg 1980, ISBN 3-455-08838-4.
* Marlis Lippik (Hrsg.): *Bis zum bitteren Ende: Der Zweite Weltkrieg in Mühlacker*, Stadtarchiv, Mühlacker 1995, ISBN 3-931189-30-9 (*Beiträge zur Geschichte der Stadt Mühlacker*, Band 1).
* Stadt Mühlacker (Hrsg.): *Historische Streiflichter 1596 bis 1945: Über Menschen, Kriegswirren, Schulunterricht und die Kelter in Mühlacker*, Verlag Regionalkultur, Ubstadt-Weiher 1997, ISBN 3-929366-54-1 (*Beiträge zur Geschichte der Stadt Mühlacker*, Band 2)
* Thomas Adam und Konrad Dussel: *Lomersheim an der Enz. (Mehr als) 1200 Jahre Geschichte*, Verlag Regionalkultur, Ubstadt-Weiher 2000, ISBN 3-89735-128-5 (*Beiträge zur Geschichte der Stadt Mühlacker*, Band 3). 
* Konrad Dussel (Hrsg.): *Enzberg: vom römischen Gehöft zur modernen Industriegemeinde*, Verlag Regionalkultur, Ubstadt-Weiher 2000, ISBN 3-89735-155-2 (*Beiträge zur Geschichte der Stadt Mühlacker*, Band 4).
* Elisabeth Brändle-Zeile: *Historische Streiflicher aus Mühlacker / T.2., Von der urzeitlichen Landwirtschaft über die Gastwirtschaften zum Stadtjubiläum*, Verlag Regionalkultur, Ubstadt-Weiher 2005, ISBN 3-89735-429-2 (*Beiträge zur Geschichte der Stadt Mühlacker*, Band 5)
* Konrad Dussel : *Großglattbach: Vom mittelalterlichen Bauerndorf zur modernen Wohngemeinde*, Verlag Regionalkultur, Ubstadt-Weiher 2007, ISBN 978-3-89735-501-9 (*Beiträge zur Geschichte der Stadt Mühlacker*, Band 6).

## Fueßnote


## Weblink
* 
* Internetpresänz vu dr Stadt Mihlacker
* Mihlhause an der Enz
* Mihlacker im Pfenz-Wiki